TEΧΝΙΚΕΣ ΠΡΟΔΙΑΓΡΑΦΕΣ
1) Για το Πρόγραμμα ορολογικών παραμέτρων Ι (TORCH) , προτείνουμε:
Να περιλαμβάνει τις παραμέτρους: Αντισώματα έναντι  των ιών του απλού έρπητα 1 & 2 IgG & IgΜ. Στο πρόγραμμα να γίνεται απεικόνιση των αποτελεσμάτων γραφικά με ιστογράμματα κατανομής, διαγράμματα LEVEY JENNINGS και διαγράμματα YOUDEN .
Η ομαδοποίηση των συμμετεχόντων εργαστηρίων να είναι όσο το δυνατόν πιο λεπτομερής, κατά μέθοδο προσδιορισμού και αναλυτικό σύστημα. Στα αναφερόμενα αποτελέσματα να περιλαμβάνονται ο μέσος όρος, η τυπική απόκλιση (SD) και ο συντελεστής
μεταβλητότητας (CV%). Το πρόγραμμα να περιλαμβάνει τουλάχιστον 6 αποστολές και 12 δείγματα ανά έτος. Το σχήμα ελέγχου να περιλαμβάνει τουλάχιστον δύο επίπεδα συγκεντρώσεων ανά παράμετρο. Η στατιστική επεξεργασία καθώς και η έκδοση αποτελεσμάτων να εμφανίζονται μέσα στο πρώτο δεκαήμερο έπειτα από τη λήξη εισαγωγής αποτελεσμάτων κάθε αποστολής. Τα δείγματα να αποστέλλονται έγκαιρα σε ασφαλή συσκευασία με λεπτομερείς οδηγίες ανασύστασης και φύλαξης.
Απαραίτητη προϋπόθεση για τη συμμετοχή σε διαγωνισμό είναι ο προμηθευτής να είναι πιστοποιημένος σύμφωνα με το ISO 9001:2015 και διαπιστευμένος σύμφωνα με το ειδικό για τα διεργαστηριακά σχήματα πρότυπο, ISO/IEC 17043.
Θα συνεκτιμηθεί θετικά αν η λειτουργία του προγράμματος είναι στα ελληνικά.

